

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

 Λευκάδα, 20/10/2025

ΔΕΛΤΙΟ ΤΥΠΟΥ

**Την Πέμπτη 16 Οκτωβρίου 2025, ο Δήμαρχος Λευκάδας, Δρ. Ξενοφών Βεργίνης επισκέφθηκε το Υπουργείο Ναυτιλίας και Νησιωτικής Πολιτικής,** προκειμένου να ζητήσει για ακόμη μια φορά την επίσπευση της αδειοδότησης λειτουργίας του Τουριστικού Καταφυγίου του Νυδριού.

**Η συνάντηση έγινε με τον Υφυπουργό Ναυτιλίας και Νησιωτικής Πολιτικής κ. Στέφανο Γκίκα και τον Γενικό Γραμματέα του Υπουργείου κ. Ευάγγελο Κυριαζόπουλο. Η συζήτηση ήταν εποικοδομητική, δεδομένου ότι η αιτούμενη άδεια πρόκειται σύντομα να εκδοθεί.**

***Μετά τη συνάντηση ο Δήμαρχος Λευκάδας , Δρ. Ξενοφών Βεργίνης δήλωσε :***

***«Εκφράζω τις θερμές μου ευχαριστίες προς τον Υφυπουργό Ναυτιλίας και Νησιωτικής Πολιτικής κ. Στέφανο Γκίκα, καθώς και προς τον Γενικό Γραμματέα του Υπουργείου κ. Ευάγγελο Κυριαζόπουλο για την εποικοδομητική συνεργασία που είχαμε και την αμέριστη βοήθειά τους για την επίσπευση έκδοσης αδειοδότησης λειτουργίας του Τουριστικού Καταφυγίου του Νυδριού».***

 **Από τον Δήμο Λευκάδας**